open-index/open-wikipedia-markdown huggingface dataset:
செல்லையா இராசதுரை

**செல்லையா இராசதுரை** (*Chelliah Rajadurai*, 27 யூலை 1927 – 7 திசம்பர் 2025) இலங்கைத் தமிழ் அரசியல்வாதியும், முன்னாள் இலங்கை அமைச்சரும், எழுத்தாளரும், சிறந்த பேச்சாளரும் ஆவார். 1956 முதல் 1989 வரை நாடாளுமன்ற உறுப்பினராகப் பதவியில் இருந்தார். மட்டக்களப்பு மாநகர சபையின் முதலாவது முதல்வராகத் தேர்ந்தெடுக்கப்பட்டவர்.

## வாழ்க்கைக் குறிப்பு
இராசதுரை மட்டக்களப்பு ஆனைப்பந்தி ஆண்கள் பாடசாலையில் ஆரம்பக் கல்வியை முடித்து, பின்னர் மெதடிஸ்த மத்திய கல்லூரியில் உயர்தரக் கல்வியை முடித்தார். இராசதுரை சுதந்திரன் பத்திரிகையின் ஆசிரியர் குழுவில் பணியாற்றினார்.

## அரசியலில்
இராசதுரை இலங்கைத் தமிழரசுக் கட்சியின் வேட்பாளராக முதன் முதலாக மட்டக்களப்பு தொகுதியில் 1956 நாடாளுமன்றத் தேர்தலில் போட்டியிட்டு வெற்றி பெற்று நாடாளுமன்றம் சென்றார். தொடர்ந்து மார்ச் 1960, யூலை 1960, 1965, 1970 தேர்தல்களிலும் போட்டியிட்டு வெற்றி பெற்றார். தமிழரசுக் கட்சி தமிழர் விடுதலைக் கூட்டணியில் இணைந்ததை அடுத்து 1977 தேர்தலில் கூட்டணியின் சார்பில் போட்டியிட்டு வெற்றி பெற்றார்.

1979 பெப்ரவரி 10 இல் இவர் தமிழரசுக் கட்சியில் இருந்து வெளியேற்றப்பட்டார். இவரை ஆளும் கட்சியில் இணைப்பதற்காக 1979 பெப்ரவரி 22 இல் அரசியலமைப்பில் திருத்தம் கொண்டு வரப்பட்டு, 1979 மார்ச் 7 இல் ஜே. ஆர். ஜெயவர்தனா தலைமையிலான ஆளும் ஐக்கிய தேசியக் கட்சியில் இணைந்தார். இதற்காக அவருக்கு இந்து சமய, பண்பாட்டு, தமிழ் அமுலாக்கல், பிரதேச அபிவிருத்தி அமைச்சர் பதவி வழங்கப்பட்டது. பின்னர் இவர் மலேசியாவுக்கான இலங்கைத் தூதுவராக நியமிக்கப்பட்டு மலேசியா சென்றார். பணியில் இருந்து இளைப்பாறிய பின்னர் மலேசியாவில் வாழ்ந்து வந்த வந்த இராசதுரை, இறுதிக் காலத்தில் சென்னையில் வாழ்ந்து வந்தார்.

இராசதுரை நாடாளுமன்ற உறுப்பினராக இருந்த காலத்தில் 1967 ஆம் ஆண்டில் மட்டக்களப்பு மாநகர சபையின் முதலாவது முதல்வராக ஓராண்டு காலத்திற்குப் பதவியில் இருந்தார்.

## தேர்தல் வரலாறு

## எழுதிய நூல்கள்
* ராசாத்தி – குறும் புதினம் - 1982
* பெற்ற தாயும் பிறந்த பொன்னாடும் - சொற்பொழிவுகளின் தொகுப்பு
* அன்பும் அகிம்சையும் - தேசிய ஒற்றுமைக்கு வழி – 1984
* மிஸ் கனகம் - சிறுகதைத் தொகுப்பு
* இலங்கையில் மகா அஸ்வமேதயாகம்

## விருதுகள்
* இலக்கிய கலாநிதிப் பட்டம் - மதுரைப் பல்கலைக்கழகம்
* சொல்லின் செல்வர்

## சமூகப் பணிகள்
*இவர் அமைச்சராகப் பதவியில் இருந்த போது சுவாமி விபுலாநந்தரைத் தேசிய வீரராக அறிவித்து அஞ்சல் தலை வெளியிட்டார்.
*விபுலாநந்தரின் மதங்கசூளாமணியை மறுபதிப்புச் செய்து வெளியிட்டார்.

## இறப்பு
செ. இராசதுரை 2025 திசம்பர் 7 அன்று தனது 98-ஆவது அகவையில் சென்னையில் காலமானார்.

## மேற்கோள்கள்

பகுப்பு:1927 பிறப்புகள்
பகுப்பு:இலங்கை அமைச்சர்கள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:2025 இறப்புகள்
பகுப்பு:இலங்கையின் 3வது நாடாளுமன்ற உறுப்பினர்கள்
பகுப்பு:இலங்கையின் 4வது நாடாளுமன்ற உறுப்பினர்கள்
பகுப்பு:இலங்கையின் 5வது நாடாளுமன்ற உறுப்பினர்கள்
பகுப்பு:இலங்கையின் 6வது நாடாளுமன்ற உறுப்பினர்கள்
பகுப்பு:இலங்கையின் 7வது நாடாளுமன்ற உறுப்பினர்கள்
பகுப்பு:இலங்கையின் 8வது நாடாளுமன்ற உறுப்பினர்கள்
பகுப்பு:இலங்கைத் தமிழ் ஊடகவியலாளர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:தமிழர் விடுதலைக் கூட்டணி அரசியல்வாதிகள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:மட்டக்களப்பு மாவட்ட நபர்கள்
பகுப்பு:மலேசியத் தமிழர்
பகுப்பு:ஈழத்து எழுத்தாளர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:மட்டக்களப்பு முதல்வர்கள்
கொங்கணி வர்மன்-I

**கொங்கணி வர்மன்** கங்க வம்சத்தின் 7வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூறும் சான்றுகள் ஏதும் கிடைக்கப் பெறவில்லை. இவர் கிருட்டிண வர்மனின் தங்கை மகன் என்கிறது கொங்கு தேச ராஜாக்கள் கையேட்டுப் பிரதி.  

## தலவன்புரம்
கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக்  கொண்டு கொங்கு தேசத்தையும்  கன்னட தேசத்தையும்  நீதி நெறி தவறாது ஆட்சி செய்தார் எனவும், பல தேச மன்னர்களை வென்று அவர்களிடமிருந்து கப்பம் பெற்று ஆட்சி செய்தார் எனவும், அறியமுடிகிறது.

## தானசாசனம்
**கொங்கணி வர்மன்** தனது ஆட்சிக் காலத்தில் பறோளகேளுருக் கிராமத்தை அவனிடமிருந்த சர்தாரின் மனைவிக்கு நிலம் தானம் செய்தது பற்றி சாசனம்  

## இரண்டு அரசர்கள்
கொங்கு தேசத்தையும்  கன்னட தேசத்தையும் ஆட்சி செய்த **கிருட்டிண வர்மன்** பிள்ளை இல்லாமல் போகவே விஷ்ணுகோப மகாதிராயனைப் போலவே **பரிகுலாத்திரிராயன்**மகன் டிண்டீகராயனை தத்து எடுத்துக்கொண்டான். ஆனால் **கிருட்டிண வர்மன்** மந்திரிகளும், சேனாதிபதிகளும், ஏற்காமல் **கிருட்டிண வர்மனு**டைய தங்கை மகனான **கொங்கணி** என்பவனை மன்னன் ஆக்கினார்கள்.

## சான்றாவணம்

## ஆதாரங்கள்
**Kongudesarajakkal* , Government manuscript Library, Chennai

பகுப்பு:மேலைக் கங்கர்கள் மரபு
 பகுப்பு:இந்திய அரசர்கள்
இராஜமல்ல தேவராயன்- I

**இராஜமல்ல தேவராயன்- I** கங்க வம்சத்தின் 18வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூற சான்றுகள் இல்லை. இவர் குணதுத்தும ராயனின் தம்பிஎன்கிறது கொங்கு தேச ராஜாக்கள் கையேட்டுப் பிரதி. இவரே கொங்கு தேச அரசர்களில் கங்க வம்சத்தின் கடைசி அரசன், இவனுக்குப் பிறகு சோழ வம்சத்து ஆதித்திய வர்மன்  கொங்கு தேசத்தை ஆண்டான்.  

## இரு தலைநகரம்
கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக் கொண்டும், விஜயஸ்கந்தபுரத்தையும் தலைநகராகக் கொண்டு கொங்கு தேசத்தையும்  கன்னட தேசத்தையும்  நீதி நெறி தவறாது ஆட்சி செய்தார் எனவும், இவன் பல தேச மன்னர்களை வென்றும், சோழன் பாண்டியர்களோடு சமாதானம் செய்து அவர்களிடமிருந்து ஆட்சி செய்தார் எனவும்  அறியமுடிகிறது.

## ஸ்ரீ ரெங்கபுரம்
இவன் ஆட்சிகாலத்தில் உபய காவேரி மத்தியில் அமைந்த திட்டில் **இரங்க நாயகருக்கு** கோவில் கட்டி, பிரகாரமும் கட்டி, இந்தப் பகுதிக்கு ஸ்ரீ ரெங்கபுரம்|ஸ்ரீ ரெங்கபுரம் ( தற்போதைய சிறீரங்கப்பட்டணம் அரங்கநாதசுவாமி கோயில்)எனப் பெயரிட்டான்.

## இதையும் பார்க்கவும்
*சிறீரங்கப்பட்டணம் அரங்கநாதசுவாமி கோயில்

## சான்றாவணம்

## ஆதாரங்கள்
**Kongudesarajakkal* , Government manuscript Library, Chennai

பகுப்பு:மேலைக் கங்கர்கள் மரபு
சிவகாமராயன்

**சிவகாமராயன்** கங்க வம்சத்தின் 14வது அரசராக அறியப்படுகிறார். இவரது ஆட்சிக்காலத்தை கி. பி. 669 என அறுதியிட்டுக் கூறுகிறது. இவர் ராஜகோவிந்தராயனின் தம்பி என்கிறது கொங்கு தேச ராஜாக்கள் கையேட்டுப் பிரதி.  

## முகுந்த பட்டணம்
கொங்கு தேசத்தை ஆண்ட கங்க வம்ச அரசர்களில் இவன் **முகுந்த பட்டணம்**த்தைத்  தலைநகராகக்  கொண்டு கொங்கு தேசத்தையும்  கன்னட தேசத்தையும்  நீதி நெறி தவறாது ஆட்சி செய்தார் எனவும், இவன் பல தேச மன்னர்களை வென்றும் அவர்களிடமிருந்து கப்பம் பெற்று ஆட்சி செய்தார் எனவும்  அறியமுடிகிறது.

## நிலக்கொடை
**சிவகாமராயன்** மிகச் சிறந்த தர்மம் செய்பவனாக விளங்கினான். இவன் சாலிவாகன சகம் வருடம் வஸ்துசிரஹபாணயுதம் 591 பிரமோதூத ஸ்ம்வத்ஸரம் 10 மகாமாதம் 10 அன்று விஷ்ணுவினுடைய குமாரன் வாசபேயனுக்கு உரியூர், ஒபளி, ஹளிஹள்ளி ஆகிய நாடுகளை தானம் வழங்கியதாக அறியமுடிகிறது.

## சான்றாவணம்

## ஆதாரங்கள்

**Kongudesarajakkal* , Government manuscript Library, Chennai

பகுப்பு:மேலைக் கங்கர்கள் மரபு
ராஜகோவிந்தராயன்

**ராஜகோவிந்தராயன்** கங்க வம்சத்தின் 13வது அரசராக அறியப்படுகிறார். இவரது ஆட்சிக்காலத்தை சாலிவாகன சகம் 461 சித்தார்த்தி வருடம் என அறுதியிட்டுக் கூறுகிறது. இவர் கொங்கணி மகாதிராயனின்  மகன் என்கிறது கொங்கு தேச ராஜாக்கள் கையேட்டுப் பிரதி.  

## முகுந்த பட்டணம்
கொங்கு தேசத்தை ஆண்ட கங்க வம்ச அரசர்களில் இவன் **முகுந்த பட்டணம்**த்தைத்  தலைநகராகக்  கொண்டு கொங்கு தேசத்தையும்  கன்னட தேசத்தையும்  நீதி நெறி தவறாது ஆட்சி செய்தார் எனவும், இவன் வில் வித்தையில் நல்ல தேர்ச்சி பெற்றவனாகையால் பல தேச மன்னர்களை வென்றும் அவர்களிடமிருந்து கப்பம் பெற்று ஆட்சி செய்தார் எனவும்  அறியமுடிகிறது.

## சைவமதம்
**ராஜகோவிந்தராயன்** மிகச் சிறந்த வில்போர் வீரனாக விளங்கினான். இவன் வீர சைவத்தில் மிகுந்த நாட்டமுடைவனாக இருந்ததால் இவன் காலத்தில் வீர சைவமதம்  பிரமலமடைந்தது. இதன் காரணமாய் இவனை  **நந்திவர்மன்** என மக்கள் பெயரிட்டு அழைத்தனர்.

## சான்றாவணம்

## ஆதாரங்கள்
**Kongudesarajakkal* , Government manuscript Library, Chennai

பகுப்பு:கொங்கு நாட்டு அரசர்கள்
கொங்கணி மகாதிராயன்

**கொங்கணி மகாதிராயன்** கங்க வம்சத்தின் 12வது அரசராக அறியப்படுகிறார். இவரது ஆட்சிக்காலத்தை சாலிவாகன சகம் 461 சித்தார்த்தி வருடம் என அறுதியிட்டுக் கூறுகிறது. இவர் பூவிக்கிரமராயனின் 2வது மகன் என்கிறது கொங்கு தேச ராஜாக்கள் கையேட்டுப் பிரதி.  

## தலவனபுரம்
கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக்  கொண்டு கொங்கு தேசத்தையும்  கன்னட தேசத்தையும்  நீதி நெறி தவறாது ஆட்சி செய்தார் எனவும், இவன் காலத்தில் யானைப் படையை ஏற்படுத்தி அதன் சக்தியால் பல தேச மன்னர்களை வென்றும் அவர்களிடமிருந்து கப்பம் பெற்று ஆட்சி செய்தார் எனவும், சிறிது காலத்தில் கலிங்க, மராட, மகாராஷ்டிர கப்பம் கொடுக்காததால் நால்வகைப் படையுடன் கலிங்க, மராட, மகாராஷ்டிர  தேசங்களை வென்று அதன் அரச பிரதிநிதியாக தனது அண்ணன் **வல்ல பாக்கிராயனை** நியமித்து கிடைத்தப் பெரும் தொகையைக்கொண்டு தலவனபுரக்கோட்டையை பூவிக்கிரமராயனின் விடுபட்ட கோட்டை கட்டும் பணியை சீர்படுத்தி நன்றாக கட்டியதாக அறியமுடிகிறது.

## பட்டம்
**கொங்கணி மகாதிராயன்** மிகச் சிறந்த போர் வீரனாக விளங்கினான். இவன் நவரத்தினங்கள் பதித்த இருக்கையில் அமர்ந்து ஆட்சி செய்ததால் **மகா பூவிக்கிரமராயன்** என மக்கள் பெயரிட்டு அழைத்தனர்.

## சான்றாவணம்

## ஆதாரங்கள்
**Kongudesarajakkal* , Government manuscript Library, Chennai

பகுப்பு:மேலைக் கங்கர்கள் மரபு
திருவிக்கிரமராயன்

**திருவிக்கிரமராயன்** என்பவர் கங்க வம்சத்தின் 10வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூறும் சான்றுகள் இல்லை. இவர் புஷ்கராயனின் மகன் என்கிறது கொங்கு தேச ராஜாக்கள் கையேட்டுப் பிரதி.   

## தலவனபுரம்
கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக்  கொண்டு கொங்கு தேசத்தையும்  கன்னட தேசத்தையும்  நீதி நெறி தவறாது ஆட்சி செய்தார் எனவும், 64 வித்தைகளில் 14 வித்தைகளை கற்று தேர்ச்சி பெற்று, சாம, பேத, தான, தண்டம் என்ற நான்கு வித நடவடிக்கையால் பல தேச மன்னர்களை வென்றும்,   அவர்களிடமிருந்து கப்பம் பெற்று ஆட்சி செய்தார் எனவும், அறியமுடிகிறது.

## சான்றாவணம்

## ஆதாரங்கள்
**Kongudesarajakkal* , Government manuscript Library, Chennai

பகுப்பு:மேலைக் கங்கர்கள் மரபு
இராஜமல்ல தேவராயன்

**இராஜமல்ல தேவராயன்** கங்க வம்சத்தின் 16வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூற சான்றுகள் இல்லை. இவர் பிரிதிவி கொங்கணி மகாதிராயனின் தம்பி, விசயாதித்தராயனுடைய மகன் என்கிறது கொங்கு தேச ராஜாக்கள் கையேட்டுப் பிரதி.  

## தலவனபுரம்
கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக் கொண்டு கொங்கு தேசத்தையும்  கன்னட தேசத்தையும்  நீதி நெறி தவறாது ஆட்சி செய்தார் எனவும், இவன் பல தேச மன்னர்களை வென்றும், சோழனை வென்று, பின் சமாதானம் செய்து அவர்களிடமிருந்து கப்பம் பெற்று ஆட்சி செய்தார் எனவும்  அறியமுடிகிறது.

## தத்துபுத்திரன்
**பிரிதிவி கொங்கணி மகாதிராயன்** தனக்குப் பின் வாரிசு இல்லாததால் தம்பி, விசயாதித்தராயன் முன்னமே இறந்து போனதால் அவனது மகன் **இராஜமல்ல தேவராயன்** கொங்கு நாடு| கொங்கு தேசத்திற்கு அரசனானான்.

## சான்றாவணம்

## ஆதாரங்கள்
**Kongudesarajakkal* , Government manuscript Library, Chennai

பகுப்பு:மேலைக் கங்கர்கள் மரபு
அரிகராலயா

**அரிகராலயா** (*Hariharalaya*, ஹரிஹராலயா, ) என்பது ஒரு பண்டைய நகரமும், கெமர் பேரரசின் தலைநகரமும் ஆகும். இந்நகரம் கம்போடியாவின் சியாம் ரீப் நகருக்கு அண்மையில் இன்றைய ரொலுவோசு பிரதேசத்தில் அமைந்துள்ளது. இன்று இந்நகரில் பிராசாதப்ர கோ, பராசாதபாகங் போன்ற 8ம்-9ம் நூற்றாண்டுக் கால பண்டைய கெமர் அரசுக் கோவில்களே எஞ்சியுள்ளன.

## பெயர்க் காரணம்

"அரிகராலயா" என்பது கம்போடியாவில் அங்கோர்-காலத்துக்கு முற்பட்ட இந்துக் கடவுளின் பெயராகும். "அரிகரன்" என்பது அரி என்ற திருமாலையும், அரன் என்ற சிவனையும் குறிக்கிறது. அரிஅரன் என்பது அரைப்பகுதி அரி என்ற திருமாலையும், மற்றைய அரைப்பகுதி அரன் என்ற சிவனையும் கொண்ட ஒரு ஆண் கடவுள் ஆகும்.

## வரலாறு

கிபி 8ம் நூற்றாண்டில் இறுதிப் பகுதியில், கம்போடியப் பேரரசன் இரண்டாம் செயவர்மன் தொன்லே சாப் ஏரிப் பகுதியின் பெரும் பிரதேசத்தைக் கைப்பற்றினான். இக்காலப்பகுதியில் இவன் அரிகராலயாவில் தனது தலைநகரை அமைத்தான். ஆனாலும், இரண்டாம் செயவர்மன் கிபி 802 இல் அரிகராவில் அல்லாமல் மகேந்திர பர்வதத்தில் வைத்துத் தன்னை நாட்டின் முழு அதிகாரம் கொண்ட அரசனாக அறிவித்தான். பின்னர், இவன் தனது தலைநகரை அரிகராலயாவுக்கு மீண்டும் மாற்றினான். இங்கேயே 835-ஆம் ஆண்டில் இறந்தான்.

இரண்டாம் செயவர்மனுக்குப் பின்னர் மூன்றாம் செயவர்மன் ஆட்சியில் அமர்ந்தான். அவனுக்குப் பின்னர் முதலாம் இந்திரவர்மன் ஆட்சியில் அமர்ந்தான். இவனது காலத்திலேயே பராசாதபாகங் என்ற மலைக்கோவிலும், இந்திரதடாகம் என அழைக்கப்படும் அகழியும் கட்டப்பட்டன. 881-ஆம் ஆண்டில் பாகாங் கோவிலில் முதலாம் இந்திரவர்மன் இலிங்கம் ஒன்றை வைத்து குடமுழுக்கும் செய்வித்தான். இதற்கு சிறீ இந்திரேசுவரன் எனப் பெயரிட்டான். இப்பகுதியில் 880 ஆம் ஆண்டில் பிராசாதப்ர கோ (புனிதமான காளை) என்ற சிறிய கோவில் ஒன்றையும் இவன் கட்டினான். 889 இல் இந்திரவர்மனின் மகன் முதலாம் யசோவர்மன் ஆட்சியேறினான். இவன் இந்திரதடாகத்தின் நடுவில் ஒரு செயற்கைத் தீவை அமைத்து அங்கு லோலெய் என்ற கோவிலைக் கட்டினான். யசோவர்மன் சியாம் ரீப் கருக்கு அருகாமையில் அங்கோர் தோம் பகுதியில் யசோதரபுரம் என்ற புதிய நகரை நிர்மாணித்தான். இதனையே அவன் தனது தலைநகராகக் கொண்டு ஆட்சி செய்தான். இங்கு புனொம் பாக்காங் என்ற மலைக்கோயில் ஒன்றையும் கட்டினான். 1170களில் சாம்பாவில் (இன்றைய நடு மற்றும் தெற்கு வியட்நாம்) இருந்து ஆக்கிரமிக்கப்படும் வரையில் இது தலைநகராக இருந்தது.

## மேற்கோள்கள்
* Freeman, Michael and Jacques, Claude. *Ancient Angkor*. River Books. 2006. .
* Falser, Michael. *The Pre-Angkorian Temple of Preah Ko. A Sourcebook of the History, Construction and Ornamentation of the Preah Ko Style*. White Lotos Publication. Bangkok 2006. (200 pages, )

## குறிப்புகள்

பகுப்பு:கம்போடிய இந்துக் கோயில்கள்
பகுப்பு:கம்போடிய வரலாறு
பகுப்பு:800கள்
பிஜ்னோர் மாவட்டம்

**பிஜ்னோர் மாவட்டம்**, இந்திய மாநிலமான உத்தரப் பிரதேசத்தின் மாவட்டங்களில் ஒன்று. இதன் தலைநகரம் பிஜ்னோர். இங்கு வாழும் மக்கள் இந்தி மொழியின் மேற்கு வட்டார வழக்கில் பேசுகின்றனர்.

## அரசியல்
இந்த மாவட்டத்தில் நசீபாபாத், நகீனா, படாபூர், தாம்பூர், நகடவுர், பிஜ்னோர், சாந்துப்பூர், நூர்பூர் ஆகிய சட்டமன்றத் தொகுதிகள் உள்ளன. இந்த மாவட்டத்தில் நகீனா, முராதாபாத், பிஜ்னோர் ஆகிய மக்களவைத் தொகுதிகள் உள்ளன.

## சுற்றுலா
புராணக் கதைமாந்தரான விதுரர் இங்கு வாழ்ந்ததாக நம்புகின்றனர். இந்த இடம் விதுர் குடி என்று அழைக்கப்படுகிறது.
இந்த மாவட்டத்திற்குள்ளும் கங்கை பாய்கிறது. இசுலாமியர் ஆட்சியின் போது கட்டப்பட்ட நசிபுதுல்லா கோட்டை, நசிதாபாத் நகரில் உள்ளது. கீரத்பூர் என்ற ஊருக்கு அருகில் புலி சரணாலயம் உள்ளது. பகுவாலா என்ற ஊரில் கல் உடைக்கும் ஆலை உள்ளது. இந்த மாவட்டத்தில் உள்ள சிற்றூர்களில் சிறிய கோயில்களும், மசூதிகளும் அதிகளவில் காணப்படுகின்றன.

## சான்றுகள்

## மேலும் பார்க்க
*பிஜ்னோர் மக்களவைத் தொகுதி

பகுப்பு:உத்தரப் பிரதேசத்தில் உள்ள மாவட்டங்கள்
பகுப்பு:பிஜ்னோர் மாவட்டம்
பிஜ்னோர்

**பிஜ்னோர் (Bijnor)** இது இந்திய மாநிலமாகிய உத்தரப் பிரதேசத்தில் உள்ள நகரம். இது பிஜ்னோர் மாவட்டத்தின் தலைநகரமாகும். இந்த நகரில் ஒரு லட்சத்துக்கும் அதிகமான மக்கள் வசிக்கின்றனர்.

## போக்குவரத்து
இங்கிருந்து சாலைவழியாக மற்ற நகரங்களைச் சென்றடையலாம். நாட்டின் பிற பாகங்களுக்கு சென்றடைய இரயில் போக்குவரத்தும் உண்டு. மாநில நெடுஞ்சாலைகளும் இதன் வழியே கடந்து போகின்றன.

## வரலாறு
இந்நகரம் சில காலம் இசுலாமியர் ஆட்சிக்கு உட்பட்டிருந்தது..

## சான்றுகள்

## வெளி இணைப்புகள்
* Official Website 
* Bijnor District at the Imperial Gazetteer of India
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
எதிர்கணு

**எதிர்கணு** (Anti node  )என்பது நிலையான அலைதொகுதியில் அதிக இடப்பெயற்சியள்ள புள்ளிகள் எதிர்கணுக்கள் எனப்படுகின்றன. எல்லா வகையிலும் ஒத்த இரு அலைகள் எதிரெதிர் திசையில் பயணிக்கும் போது நிலையான அலைகள் தோன்றுகின்றன. இங்கு கணுவும் (Nodes ) எதிர்கணுவும் அடுது்தடுத்துக் காணப்படும். கணுப்பள்ளிகளில் இடப்பெயற்சி இருப்பதில்லை.ஒத்த இரு புள்ளிகளுக்கிடையேயான தொலைவு அலைநீளம் λ ஆகும். ஒரு கணுவிற்கும் அடுத்தக் கணுவிற்கும் உள்ள தொலைவு λ /2 ஆகும். ஓருகணுவிற்கும் அடுத்த எதிர் கணுவிற்குமுள்ள தூரம் λ/4  ஆகும்.

பகுப்பு:அலை இயக்கவியல்
வட்டாரப் போக்குவரத்து அலுவலகம்

**வட்டாரப் போக்குவரத்து அலுவலகம்** (*Regional Transport Office*, **RTO**)  இந்தியாவின் மோட்டார் வாகனச் சட்டம், 1988இன்  பிரிவு 213 (1)இன் கீழ் அமைக்கப்பட்ட  மாநில அரசுகளால் நிருவகிக்கப்படும்  அலுவலகம் ஆகும்.  இந்தச் சட்டத்தின் பல்வேறு  விதிகளை செயற்படுத்துவது இதன் பொறுப்பாகும்.இது மாநில அரசின் போக்குவரத்துத் துறையின் கீழ் இயங்குகின்றது.  இந்தியாவில் பதிவு இலக்கத்தகடுகளையும்  ஓட்டுனர் உரிமங்களையும் வழங்குகிறது.

இந்த அலுவலகத்தின் முதன்மை நோக்கங்களாக தமிழக அரசு அறிவித்துள்ளவை:-

*       குடிமக்களுக்கு அனைத்து சேவைகளையும் திறனுடன் வழங்குதல்;

*       வண்டிகள் மீதான அனைத்து வரிகளையும் கட்டணங்களையும் எவ்விதக் கசிவுமின்றி வசூலித்து அரசின் வருமானத்தைப் பெருக்குதல்;

*       சாலைப் பாதுகாப்பை கூட்டுதல் மற்றும் சாலை விபத்தில் பாதிக்கப்பட்டோருக்கு நிவாரணம் வழங்குதல்;

*       வண்டிகளாலான மாசுபடிதலைக் குறைத்தல். 

### தமிழ் நாட்டின் வட்டார போக்குவரத்து அலுவலகங்கள்

## மேற்சான்றுகள்


பகுப்பு:போக்குவரத்து விதிகள்
பகுப்பு:மாநில அரசு அலுவலகங்கள்
பகுப்பு:இந்திய அரசு அமைப்புகள்
ஜார்ஜ் ஆன்சன்

**ஜார்ஜ் ஆன்சன்**, பிரிட்டன் கடற்படை அதிகாரியாக இருந்தவர். இவர் ஏழாண்டு போரின் போது பிரிட்டன் கடற்படையில் பணியாற்றினார். இவர் கடல் வழியில் உலகைச் சுற்றி வந்தவர். இவர் பிரிட்டன் நாடாளுமன்ற உறுப்பினராக இருந்தவர்.
ஆஸ்திரிய போர், ஜெர்கின்ஸ் போர் முதலானவற்றின் போதும் அரச கடற்படையில் பணியாற்றினார்.

200px
## உலக வலம்

## போர் காலம்

## சான்றுகள்

பகுப்பு:1697 பிறப்புகள்
பகுப்பு:1762 இறப்புகள்
பகுப்பு:பிரிட்டன் நபர்கள்
குன்னுவாரன் கோட்டை

**குன்னுவாரன்கோட்டை** (*Kunnuvarankottai*) என்பது இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், நிலக்கோட்டை வட்டம், நிலக்கோட்டை ஊராட்சி ஒன்றியத்தில் இருக்கும் ஓர் ஊர் ஆகும். நிலக்கோட்டை வருவாய் வட்டத்தின் 14 ஆவது எண் கொண்ட வருவாய் கிராமம் (கிராம எண்:14) ஆகும்.

## முக்கிய பயிர்
இங்கு நெல் (பாரம்பரிய நெல் ரகங்கள்), பருத்தி, மிளகாய் அதிகமாக விளைகின்றன. இது வைகை ஆறு பாயும் பகுதி என்பதால் வேளாண்தொழில் நல்லமுறையில் நடக்கிறது.

## அமைவிடம்
வத்தலக்குண்டுலிருந்து உசிலம்பட்டி செல்லும் வழியில் வத்தலக்குண்டுலிருந்து சுமார் 13 கி.மீ.தூரத்தில் அமைந்து உள்ளது. கடல் மட்டத்திலிருந்து 685 மீட்டர் உயரத்தில் உள்ளது. இந்த கிராமத்திலிருந்து வட கிழக்கே சுமார் 6 கி.மீ தூரத்தில் வைகை ஆறு ஓடுகிறது.

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, குன்னுவாரன் கோட்டை கிராமத்தில் 3978பேர் வசிக்கின்றார்கள்.இதில் ஆண்கள் 2111,பெண்கள்1867 பாலின விகிதம் 884. எழுத்தறிவு பெற்றவர்கள் 2101பேர். இதில் 1299 பேர் ஆண்கள்; 802 பேர் பெண்கள். எழுத்தறிவு பெற்றுள்ளோர் சதவீதம் 59.57. ஆறு வயதுக்குட்பட்டோர் மொத்தம் 451 ஆண் குழந்தைகள் 217,பெண் குழந்தைகள்234 ஆவர்.

## கோயில்கள்
இவ்வூரில், சிறப்பு வாய்ந்த குன்னுவாரங்கோட்டை காசி விசாலாட்சி விசுவநாதர் கோயில் மற்றும்  ஸ்ரீ மண்டு பிடாரிஅம்மன் திருக்கோவில் ஆகியவை உள்ளன.

## நிர்வாக அலகு
*மாவட்டம்: திண்டுக்கல்
*வருவாய் கோட்டம்: திண்டுக்கல்
*வட்டம்: நிலக்கோட்டை
*வருவாய் கிராமம்: குன்னுவாரன் கோட்டை
*ஊராட்சி ஒன்றியம்: நிலக்கோட்டை
*ஊராட்சி மன்றம்(பஞ்சாயத்து):கூவனூத்து - KOOVANUTHU

## இதையும் பார்க்கவும்
* குன்னுவாரங்கோட்டை காசி விசாலாட்சி விசுவநாதர் கோயில்
## மேற்கோள்கள்

## வெளி இணைப்புகள்
* GeoHack - குன்னுவாரன்கோட்டை

* விக்கிமேப்பியாவில் குன்னுவாரன் கோட்டை அமைவிடம்

பகுப்பு:திண்டுக்கல் மாவட்டத்தில் உள்ள கிராமங்கள்
நீர்த்தூண்

**நீர்த்தூண்** (*water column*) என்பது நீரின் மேற்பரப்பிலிருந்து தரை வரை  கணக்கிடப்படும் ஒரு கருத்துத் (கற்பனை) தூண் ஆகும். இந்தக் கருத்துத் தூண்கள், முக்கியமாக சுற்றுச்சூழல் ஆய்வாளர்கள் நீரின் பண்புகளை அடுக்கு வாரியாக பகுப்பாய்வு செய்து பின்பு அதனை விளக்கப் பயன்படுகிறது. ஆய்வாளர்கள் காரகாடித்தன்மைச் சுட்டெண், கலங்கல் தன்மை, வெப்பநிலை, உவர்ப்புத் தன்மை, கரைந்துள்ள தனிமங்கள், பல்வேறு உயிர்கொல்லி மருந்துகள், நோய்க்காரணிகள், வேதிப் பொருட்கள் மற்றும் உயிரிகள் போன்றவற்றைப் பகுப்பாய்வு செய்ய இந்த நீர்த்தூண்கள் உதவுகின்றன.

கடலடி உயிரினங்களின் வளர்சிதை மாற்றங்கள் பற்றிப் படிக்கும் போது, நீரை அடுக்குவாரியாகப் பிரித்து அதிலுள்ள தாதுப்பொருள்களைப் பற்றி விளக்குவது எளிதாகவும் புரிந்துகொள்ளும் விதமாகவும் இருக்கும்.

நீரின் அழுத்தம் ஒவ்வொரு ஆழத்திலும் வேறுபடுகிறது. எனவே, பாய்ம நிலையியலையும் இந்த நீர்த்துண்கள் மூலம் விளக்க முடியும்.

## மேற்கோள்கள்

பகுப்பு:சுற்றுச்சூழலியல்
பகுப்பு:நீரியல்
பிரிதிவி கொங்கணி மகாதிராயன்

**பிரிதிவி கொங்கணி மகாதிராயன்** கங்க வம்சத்தின் 15வது அரசராக அறியப்படுகிறார். இவரது ஆட்சிக்காலத்தை அறுதியிட்டுக் கூற சான்றுகள் இல்லை. இவர் சிவகாமராயனின் பேரன் என்கிறது கொங்கு தேச ராஜாக்கள் கையேட்டுப் பிரதி. இவனுக்குப் பின் வாரிசுகள் இல்லாது போயிற்று. 

## தலவனபுரம்
கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக் கொண்டு கொங்கு தேசத்தையும்  கன்னட தேசத்தையும்  நீதி நெறி தவறாது ஆட்சி செய்தார் எனவும், இவன் பல தேச மன்னர்களை வென்றும் அவர்களிடமிருந்து கப்பம் பெற்று ஆட்சி செய்தார் எனவும்  அறியமுடிகிறது.

## ஆட்சிப் பங்கீடு
**பிரிதிவி கொங்கணி மகாதிராயன்** தனது சேனாதிபதியாய் இருந்த **ஸ்ரீ புருஷராயனுக்கு** விஜயகந்தபுரத்தை தலைநகராக அமைத்து 12 கிராமங்களைக் கொடுத்தான். இவன் சாலிவாகன சகம் வருடம் 1, அஷ்டவுஷ்ட யோத்திர சதம் 968 பிரபவ வருடம் 1 சித்திரை மாதம் சுக்கிலபட்சம் பஞ்சமியிலே அசுவனி நட்சத்திரத்திலே, சோமவாரத்தில்  **ஸ்ரீ புருஷராயனுக்கு** இராஜ்ஜிய தானம் இதற்கு சாட்சி, என் குலத்திலே பிறந்திருக்கிற மந்திரி, ராஜகுமாரர்கள் என்றும், தெய்வ சாட்சி மல்லிகார்ச்சுன சுவாமி என்று சாசனம் உள்ளது.   கணவாய் கிராமங்கள் என்பது தற்கால ஹாசனூர், கஜ்ஜலு கட்டி மலைப் பகுதிகளாகும்.

## சான்றாவணம்

## ஆதாரங்கள்
**Kongudesarajakkal* , Government manuscript Library, Chennai

பகுப்பு:மேலைக் கங்கர்கள் மரபு
ஏ. எம். ஆர். ரமேஷ் (இயக்குநர்)

**ஏ. எம். ஆர். ரமேஷ் (***A. M. R. Ramesh*) தென் இந்திய திரைப்பட இயக்குநர் ஆவார். இவர் தமிழ், கன்னடம், மலையாளம் ஆகிய மூன்று மொழிகளிலும் திரைப்படங்களை எடுத்துள்ளார். இயக்குநர் தனது இரண்டாவது முயற்சியான சயனைடு மூலம் புகழ் பெற்றார். 2013 ஆம் ஆண்டில், வனக் கொள்ளையன் வீரப்பன் குறித்த சமீபத்திய வாழ்க்கை வரலாற்றுப் படமான வனயுத்தம் தொடர்பாக அவர் ஊடகங்களின் கவனத்தை ஈர்த்தார்.

## பிறப்பு
21 செப்டம்பர், 1970 இல் கர்நாடகாவின் பெங்களூரில் இவர் பிறந்தார்.

## திரைப்படங்கள்
* 2006 - சயனைட் (கன்னடம்)
* 2007 - குப்பி  (தமிழ்)
* 2008 - மின்சின ஒட்ட  (கன்னடம்)
* 2010 - போலீஸ் குவாட்ரஸ்  (கன்னடம்)
* 2011 - மங்கலாபுரம்  (மலையாளம்)
* 2011 - காவலர் குடியிருப்பு   (தமிழ்)
* 2013 - வனயுத்தம்   (தமிழ்) 
* 2013 - அட்டஹாச (கன்னடம்)

## மேற்கோள்கள்

பகுப்பு:இந்தியத் திரைப்பட இயக்குநர்கள்
பகுப்பு:வாழும் மக்கள்
பகுப்பு:கன்னடத் திரைப்பட இயக்குநர்கள்
பகுப்பு:1969 பிறப்புகள்
முட்டத்து வர்க்கி

**முட்டத்து வர்க்கி** ஒரு மலையாள எழுத்தாளர். கேரளத்தின் மையப் பகுதியில் உள்ள பொதுமக்களின் வாழ்க்கையை ஆவணப்படுத்தியவர்.

## வாழ்க்கைக் குறிப்பு
இயர் கேரளத்தி கோட்டயம் மாவட்டத்தில் உள்ள சங்கனாசேரியில் பிறந்தவர். இவரின் பெற்றோர் "முட்டத்து மத்தாயி", "அன்னம்மை" ஆவர். இவர் பிறந்த நாள் 1915 ஏப்ரல் 28-- 
1989மே 28ஆம் நாள் இறந்தார்.

## இலக்கியங்கள்
இவர் பல நாவல்களை எழுதினார்.
அவற்றின் பட்டியல் கீழே தரப்பட்டுள்ளது.
*அக்கரைப்பச்சை
*அட்சயப்பாத்திரம்
*அவளெ சூட்சிக்கணம்
*அழகுள்ள செலீனா
*ஆறாம் பிரமாணம்
*இணப்ராவுகள்
*இது மறக்கருது
*இஷ்டகாமுகி
*ஈந்தத்தணல்
*என்னெ நினக்கிஷ்டமாணோ?
*ஏதாணீ பெண்குட்டி?
*ஒரு குடயும் குஞ்ஞுபெங்ஙளும்
*ஒரு சும்பனம் மாத்ரம்
*கரகாணாக்கடல்
*காணான் போகுன்ன பூரம்
*காணாத்த தீரங்ஙள்
*காலசக்ரம்
*காற்றாடி மரங்ஙள்
*கினாவின்றெ லோகத்தில்
*சட்டம்பிக்கவல
*ஜகஜில்லி
*ஞான் நின்னெ ப்ரேமிக்குன்னு
*டாலிய பூக்கள்
*தணலில்லாத்த வழி
*தெக்கன்காற்று
*துறக்காத்த ஜாலகம்
*தியாகபூமி
*நாத்தூன்
*நிலவிளக்கு
*நிலாவுள்ள ராத்ரி
*பச்ச நோட்டுகள்
*பஞ்சாயத்து விளக்கு
*பட்டுதூவால
*பாடாத்த பைங்கிளி
*பாவப்பெட்டவள்
*பிறவம் றோடு
*புதிய கோவில்
*பூ சூடியவள்
*பூந்தேனருவி
*பொன்னுகொண்டொராள்ரூபம்
*ப்ரேமபிட்சுகி
*ப்ரேமிக்காத்தவள்
*ப்ரியமுள்ள சோபியா
*பிடில்
*மதுரசுவப்னம்
*மனசம்மதம்
*மயக்குமருன்னு
*மயிலாடுங்குன்னு
*மறியக்குட்டி
*ரண்டு கண்ணுகள்
*ரகசியம்
*ராஜவீதி
*ராத்ரிகளுடெ ராத்ரி
*லோறா நீ எவிடெ?
*லைன் பஸ்
*வளகிலுக்கம்
*வழிதெற்றி வன்ன மாலாக
*வாக்தத்த பூமி
*வெளுத்த கத்ரீன
*வேலி
*ஸலோமி
*ஸௌந்தர்யபூஜை
*சில்க் சாரி
*சுயம்வர கன்யக
*சுவர்க்கவும் நரகவும்
*சுவர்க்கசுந்தரி
*றோசம்மயுடெ வீடு
*ஹோட்டல்

## சான்றுகள்

பகுப்பு:1989 இறப்புகள்
பகுப்பு:மலையாள மக்கள்
பகுப்பு:1913 பிறப்புகள்
பகுப்பு:கேரள எழுத்தாளர்கள்
ராஜ்கர் மாவட்டம்

**ராஜ்கார் மாவட்டம்**, இந்திய மாநிலமாகிய மத்தியப் பிரதேசத்தின் மாவட்டங்களில் ஒன்று. இதன் தலைநகரம் ராஜ்கார் நகரம்.
இது 6, 154 சதுர கி.மீ பரப்பளவு கொண்டது. இதன் எல்லைக்குள் 1676 கிராமங்கள் உள்ளன. இங்கு வாழும் மக்களின் கல்வியறிவு 51% ஆகும்.
மாநில சட்டசபைக்கு ராஜ்கார் சட்டசபைத் தொகுதியில் இருந்து ஒருவர் தேர்ந்தெடுக்கப்படுவார்.
இந்திய அளவில் பின் தங்கிய மாவட்டங்களில் இதுவும் ஒன்று. தேசிய நெடுஞ்சாலை 3, 12 ஆகியன இந்த மாவட்டத்தின் போக்குவரத்திற்கு உதவுகின்றன. பிரித்தானிய இந்தியாவின் ஆட்சியில் இம்மாவட்டப் பகுதிகள் ராஜ்கர் சமஸ்தானம் மற்றும் கில்ச்சிபூர் சமஸ்தானம் பகுதிகளில் இருந்தது. 
## இதனையும் காண்க
* ராஜ்கர் சமஸ்தானம்
* கில்ச்சிபூர் சமஸ்தானம்
* மத்தியப் பிரதேச மாவட்டப் பட்டியல்
## சான்றுகள்

## தொடர்புடைய தளங்கள்
*ராஜ்கார் மாவட்ட இணையதளம் 

பகுப்பு:மத்தியப் பிரதேசத்திலுள்ள மாவட்டங்கள்
ராஜ்கார் மாவட்டம்
ராஜ்கார், மத்தியப் பிரதேசம்

::இதே பெயரில் உள்ள கட்டுரைகளுக்கு, ராஜ்கார் என்ற கட்டுரையைக் காண்க.

ராஜ்கார், மத்தியப் பிரதேச மாவட்டமாகிய ராஜ்கார் மாவட்டத்தின் தலைனகரம். இந்தியாவில் பிரிட்டானியரின் ஆட்சிக் காலத்தின் போது, ராஜ்கார் தனி அரசு ஆட்சிப் பகுதியாக இருந்தது. இங்குள்ள மக்கள் இந்தியில் பேசுகின்றனர்.

## புவியமைப்பு
இது மால்வா பீடபூமியில் அமைந்துள்ளது. மாவட்டத்தின் மையப் பகுதியில் உள்ளது. இதை தெற்கிலும் மேற்கிலும் சாஜாபூர் மாவட்டம் சூழ்ந்துள்ளது. தென்கிழக்கில் சிஹோர் மாவட்டம், கிழக்கில் போபால் மாவட்டம், வடகிழக்கில் குணா மாவட்டம், வடக்கில் ஜாலாவார் மாவட்டம் சூழ்ந்துள்ளன. இதன் மொத்த பரப்பளவு 6,154 சதுர கி.மீ ஆகும்.

## சான்றுகள்

பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
குறிப்புரை (இலக்கணம்)

**குறிப்புரை** என்னும் இலக்கணத் தொடரைத் தொல்காப்பியம் குறிப்பிடுகிறது. இத்தொடரை அது **இன்ன என்னும் குறிப்புரை** என்று தெளிவாக்கிக் குறிப்பிடுகிறது. இந்த வகையான குறிப்புரைப் பேச்சு இலக்கியங்களில் மட்டுமே வரும். பேச்சு மொழியில் இவ்வாறு கூறப்பட்டால் அது உருவகம் எனக் கொள்ளப்படும். வாராத இயற்கைப் பொருளை வா என்று அழைப்பதும், பேசாத பொருள்களைப் பேசுவது போலக் கூறுவதும் இயற்கைஐயின்மேல் தன் குறிப்பை ஏற்றும் குறிப்புரை ஆகும் என அது குறிப்பிடுகிறது.
## எடுத்துக்காட்டு
தொல்காப்பியம் குறிப்பிடும் இந்த வகையான குறிப்புரை இரண்டு வகையில் அமையும். தொல்காப்பிய உரையாசிரியர் இளம்பூரணர் அவற்றிற்குத் தரும் எடுத்துக்காட்டுகள் இவை:
;வாரா மரபின வரக் கூறுதல்
:மலை வந்து கிடந்தது. நெறி வந்து கிடந்தது. - இவறை இக்காலத்தில் மலை அருகில் வந்தது. இந்த வழி கருவூருக்குப் போகும். - என்றெல்லாம் பேசுகிறோம்.
;என்னா மரபின எனக் கூறுதல்
:நிலம் வல்லென்றது, நீர் தண்ணென்றது, இலை பச்சென்றது - இப்படி வரும். வனமையாகக் கெட்டிப்பட்டுக் கிடத்தல் நிலத்தின் இயல்பு. இதனை வன்மை ஆயிற்று எனக் கூறுதல் கூறுபவனின் குறிப்பு.
:புலவர் பிசிராந்தையார் "அன்னச் சேவல், அன்னச் சேவல்" என அழைத்து கோப்பெருஞ் சோழனிடம் தன்னைப்பற்றித் தூது சொல்லி அவை அணிந்துகொள்ளாத அணிகலன்களை அவனிடமிருந்து பரிசாகப் பெற்றுக்கொள்ளுமாறு கூறும் புறநானூற்றுப் பாடல் குறிப்புரை இலக்கணப் பாங்கிற்கு இலக்கியமாகத் திகழ்கிறது.
## அடிக்குறிப்பு

## வெளி இணைப்பு
* அங்கிலத்தில் 'என்ன என்னும் குறிப்புரை' - pathetic fallacy

பகுப்பு:இலக்கணம்
பகுப்பு:மொழியியல்
பி. ராஜம்

**பி. ராஜம்** (B. Rajam **பி:** சூலை 15, 1922 - **இ:** மே 3, 2009) தமிழகத்தைச் சேர்ந்த ஒரு கருநாடக இசைக் கலைஞர்.

## குடும்பம்
ராஜம் தமிழ் நாடு இராமநாதபுரம் மாவட்டம் காரைக்குடி என்னும் ஊரில் தந்தை பாலசுப்பிரமணியருக்கும் தாயார் இலக்சுமி அம்மாளுக்கும் மகனாகப் பிறந்தார். இவரது தம்பி கிருஷ்ணமூர்த்தி.

## இசைப் பயிற்சி
இவர் முதன்முதலில் திருக்கோகர்ணம்  சுப்பையா பாகவதரிடம் இசை பயின்றார். பின்னர் ஜலதரங்க வித்துவான் குன்னக்குடி கணபதியிடம் இசைப் பயிற்சி பெற்றார். இடையில் கணபதி காலமாகிவிடவே பயிற்சி தடைபட்டது.ஆனால் இவரது திறமையை தெரிந்து கொண்டு அரியக்குடி இராமானுஜர் இவரைத் தனது சீடராக ஏற்றுக் கொண்டார். ராஜம் அவரிடம் குருகுல வாச முறையில் 10 ஆண்டுகள் இசை பயின்றார். 
இதன் காரணமாக ஏராளமான கிருதிகளை கற்றுக் கொண்டார். பின்னர் சங்கீத கலாநிதி டி. எல். வெங்கட்ராமரிடம் முத்துசுவாமி கிருதிகளை கற்றுக் கொண்டார்.

## இசையாளராக
திருப்பாவையிலுள்ள 30 பாடல்களுக்கும் இசை அமைத்தார். அருணாசலக் கவிராயர் எழுதிய இராம நாடகத்தின் பல பாடல்களுக்கும் இசை அமைத்தார். இவற்றையும், தான் இசை அமைத்த வேறு சில பாடல்களையும் வெளியிட்டார்.
திருவாங்கூர் அரச குடும்பத்தவர்களுக்கு இசை கற்றுக் கொடுக்கும் ஆசிரியராக 1943 லிருந்து நான்கு ஆண்டுகள் பணியாற்றினார்.சுப்பாராம தீட்சிதர் இயற்றிய *சங்கீத சம்பிரதாய பிரதர்சினி* என்ற நூலை தமிழாக்கம் செய்தது இவரின் சாதனையாக அமைந்தது.
தமிழ்நாடு இசைக் கல்லூரி, மியூசிக் அகாதமியின் ஆசிரியர்கான கல்லூரி ஆகியவற்றில் இசையாசிரியராகப் பணியாற்றினார்.
அமெரிக்காவிலுள்ள அம்ஹேஸ்ட் பல்கலைக்கழகத்தில் (Amherst University) வருகைப் பேராசிரியராக பணியாற்றியதுடன், இங்கிலாந்திலும் வட அமெரிக்காவிலும் மேற்கத்திய இசை பயிலும் மாணவர்களுக்கு செயல்முறை வகுப்புகள் நடத்தியும் உள்ளார்.
இந்திய இசையின் சிக்கலான கோட்பாடுகளை புதிய மாணவர்கள் இலகுவாகப் புரிந்து கொள்ளும் வண்ணம் தெளிவாகவும் எளிமைப்படுத்தியும் கற்றுக் கொடுக்கும் ஆற்றல் வாய்ந்தவராக இருந்தார்.

## இசைக்கச்சேரிகள்
இவரது முதலாவது இசைக் கச்சேரி 1942ல் திருவையாற்றில் நடைபெற்ற தியாகராஜ ஆராதனை விழாவில் இடம் பெற்றது. சென்னையில் முதலாவது கச்சேரி 1956ல் எழும்பூரில் இருந்த செகன்நாத சபாவில் நடைபெற்றது.
பாடல்களை பயபக்தியுடன் பாடுவார்.
அகில இந்திய வானொலியில் உயர் தர கலைஞராகப் பணியாற்றினார்.

## விருதுகள்
* கலைமாமணி -1981, வழங்கியது: தமிழ்நாடு அரசு
* இந்திய அரசின் மேலாய்வுக்கான உதவிப்பரிசு, 1984-86
* சங்கீத கலாசிகாமணி விருது -1985, வழங்கியது: தி இந்தியன் ஃபைன் ஆர்ட்ஸ் சொசைட்டி
* சங்கீத நாடக அகாதமி விருது -1986, வழங்கியது: இந்திய அரசின் சங்கீத நாடக அகாதமி
* சங்கீத கலாநிதி, 1987 வழங்கியது: சென்னை மியூசிக் அகாதெமி (சென்னை)
* பத்ம பூசன் (Padma Bhushan) -2003, வழங்கியது: இந்திய அரசு

## மறைவு
2009 மே மூன்றாம் நாள் தனது 86ஆவது வயதில் ராஜம் காலமானார்.

## மேற்கோள்கள்

## குறிப்புகள்

## வெளி இணைப்புகள்
# நவராத்திரி கிருதி 3/9 6:25
# காரைக்குடி அமைவிட வரைபடம்

பகுப்பு:கருநாடக இசைப் பாடகர்கள்
பகுப்பு:சங்கீத கலாநிதி விருது பெற்றவர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:சங்கீத கலாசிகாமணி விருது பெற்றவர்கள்
பகுப்பு:1922 பிறப்புகள்
பகுப்பு:2009 இறப்புகள்
பகுப்பு:கலைமாமணி விருது பெற்றவர்கள்
கிஷோர் (நடிகர்)

thumb|கிஷோர்
*கிஷோர்* தென் இந்திய நடிகராவார்.தமிழ்,தெலுங்கு,மலையாளம்,கன்னடம் ஆகிய மூன்று மொழிகளிலும் குணச்சித்திர வேடங்களிலும்,வில்லன் வேடங்களிலும் நடிப்பவராவார்.

## ஆரம்பகால வாழ்க்கை
இவர் ஆகத்து மாதம் 14 ஆம் நாள் 1974-ஆம் வருடம் கர்நாடகாவில் பிறந்தார்.

## திரைப்படங்கள்

## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:கன்னடத் திரைப்பட நடிகர்கள்
பகுப்பு:தெலுங்குத் திரைப்பட நடிகர்கள்
பகுப்பு:1974 பிறப்புகள்
பகுப்பு:வாழும் மக்கள்
தேங்காய் சட்னி

**தேங்காய் சட்னி** (*Coconut chutney*) தென்னிந்திய சட்னி வகைகளில் ஒன்று. இது தென்னிந்திய மாநிலங்களில் பொதுவாகப் பயன்படுத்தப்படும் தொடுகறி அல்லது மைய உணவுகளில் இணை பதார்த்தமாக உள்ளது. இவை பொட்டுக்கடலை, பச்சை மிளகாய் அல்லது வர மிளகாய், புளி போன்ற மற்ற பொருட்களுடன் துருவிய அல்லது நறுக்கிய தேங்காய் சேர்த்து அரைத்து தயாரிக்கப்படுகிறது. இட்லி, தோசை வகைகள், பொங்கல், உப்மா, இடியாப்பம், ஆப்பம், 
பணியாரம், மற்றும் வடை, போண்டா, பஜ்ஜி, சம்சா ஆகியவற்றுடன் தேங்காய் சட்னி பரிமாறப்படுகிறது. தேங்காய்ச் சட்னி என்பது தமிழக துணை உணவு வகைகளில் ஒன்றாகும். நீராவியினால் வேகவைத்துத் தயாரிக்கப்படும் உணவுப் பொருளான இட்லியை உட்கொள்வதற்குத் தேவையான துணை உணவு வகைகளில் ஒன்று சட்னியாகும்.  தேங்காய்த் துருவலை முக்கிய பொருளாகச் சேர்த்துச் செய்யப்படும் சட்னி தேங்காய்ச் சட்னி எனப்படுகிறது.

## சட்னி வகைகள்
* இவ்வகை "தேங்காய் சட்னி" தென்னிந்தியாவில் இரண்டு முறைகளில் தயாரிக்கப்படுகிறது. அவை பச்சை மிளகாய் உடன் சேர்த்து பச்சை நிறமான தேங்காய் சட்னி இவ்வகை பச்சை நிற தேங்காய் சட்னி தான் அதிகமாக பயன்படுத்தபடுகிறது. அதே போல் வர மிளகாய் தேங்காய் சட்னி வெண்மை நிறத்துடன் கலந்த ரோஸ் நிறத்தில் *(கேவா கலர்)* இருக்கும். 
* பச்சை மிளகாயில் செய்யபடும் பச்சை நிற தேங்காய் சட்னி ஆனது இட்லி, தோசை வகைகள், பொங்கல் ஆகிய உணவிற்கு பதார்த்தமாக தொட்டு கொள்ளப்படுகிறது. 
* வர மிளகாயில் செய்யபடும் ரோஸ் நிற தேங்காய் சட்னி ஆனது உப்மா, இடியாப்பம், ஆப்பம், பணியாரம் ஆகிய உணவிற்கு சரியான இணை பதார்த்தமாக தொட்டு கொள்ளப்படுகிறது. 
* மேலும் இட்லி, தோசை வகைகள், பணியாரம், வடை, போண்டா, பஜ்ஜி, சம்சா போன்ற உணவு பதார்த்தங்களுக்கும் இரண்டு வகை தேங்காய் சட்னியும் தொட்டு கொள்ளப்படுகிறது.

## தயாரிக்கும் முறை
தேங்காய்ப்பூத் துருவலுடன் மிளகாய் (பச்சைமிளகாய் அல்லது காய்ந்த மிளகாய்) கடலைவகைகள் (பொட்டுக்கடலை அல்லது நிலக்கடலை), பருப்பு வகைகள், பூண்டு, உப்பு, இவைகளை தேவையான அளவில் சேர்த்து அம்மியிலோ, ஆட்டுரலிலோ கூழ் பதத்திற்கு அரைத்து, பின் வாணலியில் போதுமான எண்ணெயில், கடுகு, கறிவேப்பிலை இவைகளைத் தாளித்து கூழ் பதத்தில் அரைத்த கலவையைக் கலந்து தயாரிக்கப்படுகிறது.

## மேற்கோள்கள்

பகுப்பு:தென்னிந்திய சமையல்
பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழர் உணவுகள்
பகுப்பு:சட்னி
பகுப்பு:இலங்கை உணவுகள்
சவிகல்ப சமாதி

**சவிகல்ப சமாதி** (சமசுகிருதம்: )என்பது, அறிபவன், அறிவு என்னும் வேறுபாடுகள் மறையாமலே, இரண்டற்ற பிரம்மத்தின் வடிவை அடைந்த மனதின் ஒருமைபாடு சமாதி நிலையே சவிகல்ப சமாதி என்பார் பதஞ்சலி முனிவர்.

*விகல்பம்* எனில் பகுத்துக் காணும் கற்பனையாகும். சவிகல்ப சமாதியில், சித்தமானது (அறிவானது) அறிபவனான தன்னுடைய மற்றும் அறிவினுடைய எண்ணங்களுடனயே இரண்டற்ற பிரம்ம வஸ்துவின் மீது நிலைத்து நிற்கும். பிரம்ம வஸ்துதான் முதன்மையானதாகும். அறிந்து கொள்ளும் அறிவானது குறைந்து இருக்கும். அதனால் தற்காலிகமாக அந்த இரண்டும் மறக்கப்பட்டதைப் போல இருக்கும். ஆனால் உண்மையிலேயே ஒடுங்கி இருப்பதில்லை. இந்த சவிகல்ப சமாதியை சம்ப்ரஜ்ஞாத சமாதி என்றும் அழைப்பதுண்டு.
 
சவிகல்ப சமாதி நிலையில் களி மண்ணால் செய்யப்பட்ட யானை போன்றவை (பொம்மை யானை) தோன்றிக் கொண்டிருந்தாலும், அத்துடன் களி மண்ணும் தோன்றிக் கொண்டிருப்பதைப் போல, பன்மையான இவ்வுலகமானது (துவைத பிரபஞ்சம்) தோன்றிக் கொண்டிருந்தாலும் இரண்டற்ற அத்வைத பிரம்ம வஸ்துவும் உணரப்படுகிறது.

களிமண்ணினால் செய்யப்பட்டுள்ள யானையைக் காணும்பொழுது, அறிவுடைய எவருமே அதையே உண்மையான யானை என்று எண்ண மாட்டார்கள். யானை என்னும் பெயர் மற்றும் யானை என்னும் விலங்கின் உருவமானது அதற்கு இருந்தாலும், இந்தப் பெயரும், உருவமும் வெறும் பேச்சளவு மட்டுமே ஆகும். அது உண்மையிலேயே களிமண் என்பதை உணர்ந்து கொள்ள இயலுகிறது. அதைப் போன்றே, பெயரையும், வடிவத்தையும், பெற்றுள்ள உலகமாக இருப்பினும், அறிபவன், அறிவு, அறியப்பட்ட வஸ்து (பிரம்மம்) என்னும் மூன்றும் காணப்பட்டாலும், அத்துடனேயே பிரம்ம வஸ்துவின் அனுபவமும் (பிரம்மானுபவம்) கூட சவிகல்ப சமாதியில் ஏற்பட்டுக்கொண்டே இருக்கும்.
## இதனையும் காண்க
* நிர்விகல்ப சமாதி
* சமாதி (பதஞ்சலி)
* யோகா
## மேற்கோள்கள்

## உசாத் துணை
*  பதஞ்சலி யோசூத்திரம்
* வேதாந்த சாரம், நூலாசிரியர், சதானந்த யோகீசுவரர்

## வெளி இணைப்புகள்
* பதஞ்சலி யோக சூத்திரத்தை தமிழில் கேட்க

பகுப்பு:இந்து மெய்யியல் கருத்துருக்கள்
பகுப்பு:யோகக் கலை
தெக்கன் பாட்டு

தெக்கன் பாட்டு என்பது கேரளத்துக் கலைகளில் ஒன்று. இது திருவிதாங்கூர் பகுதியில், கொல்லத்திற்கு தெற்கிலுள்ள பகுதிகளில் நிகழ்த்தப்படுவது. எனவே, தெக்கன் பாட்டு எனப் பெயர் பெற்றது. (இதைப் போன்றே, வடக்குப் பகுதிகளில் நிகழ்த்தப்படுவது வடக்கன் பாட்டும் உண்டு.)

## ஐதீகம்
கேரளத்தில் உள்ள பிரமாணி என்ற சாதிப் பிரிவினர் கூறிய கதை இது. அவர்களின் குடும்பத்தினைச் சேர்ந்த முன்னோர்கள் மாடன், யட்சி என்ற உருவத்தில் அலைந்து திரிகின்றன. அவற்றை அமைதிப்படுத்தி இத்தகைய பாட்டுகளை பாட வேண்டும்.

## பாட்டு
முற்கால கதை பாட்டாகப் பாடப்படும். திருவிதாங்கூர் அரசராயியிருந்த குலசேகரனின் அமைச்சர் இரவிக்குட்டிப்பிள்ளை. இவர் கணியாங்குளம் போருக்கு போனது முதல் இறந்தது வரையிலான நிகழ்ச்சிகள் இந்த பாடல்களில் விவரிக்கப்படும்.

பாண்டிய வம்ச அரசனான குலசேகரன் நடத்திய போர் பற்றியும் பாடல்களில் விவரிக்கப்படும். காஞ்சிபுரத்திற்கு வடக்கில் உள்ள பகுதிகளை ஆண்டவன் வடுகராஜா. குலசேகரன் போரில் இறந்தவுடன், அவரைக் காதலித்த வடுகராஜனின் மகள் அவனை எரித்த சிதையில் விழுந்து இறக்கிறாள்.

இவற்றைப் போல், இன்னும் சில கதைகள் பாடல்களாகப் பாடுவர். இந்த தொகுப்பினையே தெக்கன் பாட்டுகள் என்கின்றனர்.

பகுப்பு:கேரளக் கலைகள்
சிற்பநூல்களில் நிலப்பிரிவு வகைகள்

**சிற்பநூல்களில் நிலப்பிரிவு வகைகள்** என்பது இந்தியாவின் மரபுவழிச் சிற்பநூல்களில் வீடுகள், மாளிகைகள், ஊர்கள், நகரங்கள் என்பவற்றை அமைப்பதற்கு உரியவையாகக் கூறப்பட்டுள்ள பல்வேறு வகையான நிலப் பிரிவுகளைக் குறிக்கும். மேற்சொன்ன கட்டுமானங்களுக்கான நில வகை ஒவ்வொன்றினதும் அடிப்படை அலகு *பதம்* எனப்படும் நிலத்துண்டு ஆகும். இந்நிலப் பிரிவுகளில் அமையக்கூடிய *பதங்களின்* எண்ணிக்கையின் அடிப்படையிலேயே வெவ்வேறு வகைகள் உருவாகின்றன. இப்பதங்கள் ஒவ்வொன்றும் குறிப்பிட்ட தேவர்களுக்கு உரித்தாக்கப் பட்டுள்ளதுடன், அப்பதங்கள் வெவ்வேறு பயன்பாடுகளுக்காகப் பரிந்துரைக்கப்படுகின்றன. அடிப்படையில் இது ஒரு நிலப் பயன்பாட்டு ஒழுங்கு எனலாம். ஆகக்கூடிய எண்ணிக்கையாக மானசாரம் என்னும் சிற்பநூலில் ஒன்று முதல் 1024 பதங்களைக் கொண்ட 32  நிலப் பிரிப்பு வகைகள் கூறப்பட்டுள்ளன. ஒவ்வொரு வகைக்கும் வெவ்வேறான பெயர்கள் வழங்கப்பட்டுள்ளன. இந்நிலப் பிரிவுகளின் முழுமையான வடிவம் சதுரம், வட்டம், முக்கோணம், பல்கோணம் எனப் பல்வேறாக அமையக்கூடும்.

## வகைகள்
மானசாரத்தில் கூறப்பட்டுள்ள 32 வகை நிலப் பிரிவுகளினதும் அவற்றில் அடங்கும் பதங்களின் எண்ணிக்கைகளையும் கீழே காண்க.

## குறிப்புகள்

## உசாத்துணைகள்
* பவுன்துரை, இராசு., *தமிழகக் கோயிற்கட்டடக்கலை மரபு - மயன் அறிவியல் தொழில்நுட்பம்*, மெய்யப்பன் பதிப்பகம், சிதம்பரம், 2004.
* Acharya, Prasanna Kumar., *Architecture of Manasara, Translated from Original Sanskrit Text*, New Barathiya Book Corporation, Delhi, 2010.
* Gaur, Niketan Anand., *Stapatya Ved-Vastu Sastra - Ideal Homes, Colony and Town Planning*, New Age Books, New Delhi, 2002.

## இவற்றையும் பார்க்கவும்
* சிற்பநூல்கள்
* மானசாரம்

பகுப்பு:சிற்ப நூல்கள்
வடக்கன் பாட்டு

கேரளத்தின் வடக்குப் பகுதியில் வாழ்ந்த வீரர்களின் வரலாற்றைப் பற்றிய பாடல்களை வடக்கன் பாட்டுகள் என்பர், இதில் மலபாரின் கடத்தனாடு, கோலத்துனாடு, வயனாடு உள்ளிட்ட பகுதிகளில் வாழ்ந்த வீர்ர்களைப் பற்றிய பாடல்கள் இடம் பெறும். இவற்றைப் பாணர்கள் பாடுவர். வடக்கன் பாட்டுகள் வாய்வழிப் பாட்டுகளாகவே பல ஆண்டுகளாக தலைமுறைகள் கடந்து நிற்கின்றன.

தச்சோளி ஒதேனன், ஆரோமல் சேகவர், உண்ணியார்ச்ச, பாலாட்டு கோமன், பாலாட்டு குஞ்ஞிக்கண்ணன், ஆரோமலுண்ணி, பய்யம்பிள்ளி சந்து உள்ளிட்ட வீரர்களைப் பற்றிய கதைகள் இந்த பாடல்களின் வழியே அறியப்பட்டன.

## திரைப்படங்கள்
வடக்கன் பாட்டுகளைப் பற்றி பல மலையாளத் திரைப்படங்கள் எடுக்கப்பட்டன. இவற்றில் 1961ல் வெளியான திரைப்படமே வடக்கன் பாட்டு பற்றிய முதலாவது திரைப்படம். இது உண்ணியார்ச்ச என்பதாகும். பின்னர் வெளிவந்த திரைப்படங்களின் பட்டியல் கீழே தரப்பட்டுள்ளது. 

* ஆரோமலுண்ணி
* கண்ணப்பனுண்ணி
* பாலாட்டு கோமன்
* தச்சோளி ஒதேனன்
* தச்சோளி மருமகன் சந்து
* கடத்தனாடன் அம்பாடி
* புத்தூரம்புத்ரி உண்ணியார்ச்ச
* தும்போலார்ச்ச
* கடத்தநாட்டு மாக்கம்
* பாலாட்டு குஞ்ஞிக்கண்ணன்

பகுப்பு:கேரளக் கலைகள்
பகுப்பு:நாடோடிப் பாடல்கள்
நிர்விகல்ப சமாதி

**நிர்விகல்ப சமாதி** என்பது அறிபவன் (பிரம்மம்) மற்றும் அறியப்படும் பொருள் (சீவன்) போன்ற வேறுபாடுகள் அகன்று இரண்டாவதற்ற பிரம்ம வடிவாகவே ஆகி பிரம்மத்துடன் ஒன்றி, ஒடுங்கியுள்ள மனநிலைதான் நிர்விகல்ப சமாதி என்று பதஞ்சலி முனிவர் விளக்கியுள்ளார். இந்த நிர்விகல்ப சமாதி நிலையை **அசம்ப்ரஜ்ஞாத சமாதி** என்றும் அழைக்கிறார் பதஞ்சலி முனிவர். இதில அறிபவன் (திருக்), அறியப்படும் பொருள் (திருஷ்யம்) போன்ற வேறுபாடுகள் அனைத்தும் கரைந்து போயிருக்கும்.  பிரம்மவஸ்து ஒன்று மட்டுமே அனுபவத்தில் இருக்கும். திருமூலரும் இதே கருத்தை (எட்டாம் தந்திரம்-21வது பாடல்),

:மரத்தை மறைத்தது மாமத யானை
:மரத்தில் மறைந்தது மாமத யானை
:பரத்தை மறைத்தன பார்முதல் பூதம்
:பரத்தில் மறைந்தன பார்முதல் பூதமே`  என்று பாடியுள்ளார்.

இத்தகைய உயர்ந்த சமாதி நிலையை அடைவதற்கு, யமம், நியமம், ஆசனம், பிராணாயாமம், பிரத்யாகாரம், தாரணம், தியானம், சமாதி எனும் எட்டு படிகளில் சாதனை செய்ய வேண்டும். இவற்றை இடைவிடாத பயிற்சி மேற்கொண்டால், நிர்விகல்ப சமாதி யின் மூலம் பிரம்ம அனுபவம் நேரடியாக உண்டாகும்.

எவ்வாறு உப்பானது தண்ணீரில் கரைந்து தன் வடிவத்தை இழந்து தண்ணீரின் வடிவத்தை ஏற்று தன் வடிவத்தை இழப்பது போல, இரண்டற்ற பிரம்மவஸ்துவின் (மெய்ப்பொருளின்) வடிவத்தை அடைந்த சீவனின் மனதின் வடிவமானது (எண்ணங்கள்/விருத்தி) காணப்படுவது இல்லை. இரண்டற்ற பரபிரம்மம் மட்டுமே உணரப்படுகிறது.

நிர்விகல்ப சமாதியில் மட்டுமே பிரம்ம தரிசனம் ஆகும் வரையிலும் சீவனிடனிருந்த சித்தவிருத்தியானது தானே மறைந்து, பிரம்மம் மட்டுமே எஞ்சி நிற்கிறது.

எனவே அயர்ந்த உறக்க நிலையும் சமாதியும் ஒன்றுதானா எனும் ஐயத்திற்கு இடமில்லை. இந்த இரு நிலைகளுமே மனதின் எண்ணங்கள் தென்படுவதில்லை என்பது பொதுவாக இருப்பினும், நிர்விகல்ப சமாதியில் மனதின் எண்ணங்களானது உள்ளது. உறக்கநிலையில் மனதில் எண்ணங்கள் இல்லை என்ப்தால் உறக்க நிலையை சமாதி நிலைக்கு ஒப்பிடக்கூடாது.

அயர்ந்த உறக்க நிலையிலும் அறிபவன் (பிரம்மம்), அறிவு, அறியப்படும் பொருள் என்னும் பகுப்புக்கள் இருப்பதில்லை. எண்ணங்கள் இருப்பதில்லை. எனவேதான் உறக்கநிலைக்கும், நிர்விகல்ப சமாதிக்கும் உள்ள வேறுபாடுகள் விளக்கப்படுகிறது.

நிர்விகல்ப சமாதியில் சித்தவிருத்தி ஏற்படாமல் இருப்பதற்கு அது பிரம்மனின் வடிவத்தைப் பெற்றிருப்பதே காரணமாகும். உப்பு, நீரில் கரைந்து இருப்பதால் அது தென்படாமல் இருப்பினும் உப்பின் தன்மை நீரில் இருக்கதான் செய்கிறது. ஆனால், அயர்ந்த உறக்கநிலையில் மனதில் எண்ணங்கள் ஏற்படாமல் இருப்பதற்கு அது இல்லாமல் இருப்பதுதான் காரணமாகும். கிரகிக்கத் தக்க எந்தப் பொருளுமே அந்த நிலையில் இல்லாமலிருப்பதால் மனமானது தன்னுடைய காரணமான அறியாமை எனும் அஞ்ஞானத்தில் தற்காலிகமாக ஒடுங்கியிருக்கிறது.

பதஞ்சலி முனிவர் தன்னுடைய யோக சூத்திரத்தில் (1. 10) அயர்ந்த உறக்கநிலையிலும் தமோ குணத்தைச் சார்ந்துள்ள எண்ணங்கள் காணப்படும் என்று கூறியுள்ளார்.
## இதனையும் காண்க
* சவிகல்ப சமாதி
* சமாதி (பதஞ்சலி)
## மேற்கோள்கள்

## உசாத் துணை
* பதஞ்சலி யோசூத்திரம் http://www.sacred-texts.com/hin/ysp/index.htm
* வேதாந்த சாரம், நூலாசிரியர், சதானந்த யோகீசுவரர்

## வெளி இணைப்புகள்
* பதஞ்சலி யோக சூத்திரத்தை தமிழில் கேட்க http://www.poornalayam.org/classes-recorded/vedantic-texts/yoga-sutra/

பகுப்பு:இந்து மெய்யியல் கருத்துருக்கள்
பகுப்பு:யோகக் கலை
பகுப்பு:இந்திய மெய்யியல்
அச்சுச் சாய்வு

வானியலின் படி , **சாய்வு அச்சு** (Axial tilt) என்பது பொருளின் சுழலக்கூடிய அச்சு (rotational axis) மற்றும் அதன் சுழல் தட அச்சு (orbital axis) இரண்டிற்கும் இடைப்பட்ட கோணம், அல்லது மத்தியகோட்டுத் தளத்திற்கும் (equatorial plane) மற்றும் சுழல் தடத்தளம் (orbital plane) இடைப்பட்ட கோணம் ஆகும்.

## மேற்கோள்கள்

பகுப்பு:வானியல்
ஆனந்து மாவட்டம்

**ஆனந்த் மாவட்டம்**, (Anand district) இந்திய மாநிலமாகிய குஜராத்தின் மாவட்டங்களில் ஒன்று. இதன் தலைநகரம் ஆனந்த் நகரம் ஆகும். 
இங்கு இருபது லட்சத்துக்கும் அதிகமான மக்கள் வாழ்கின்றனர். இதன் பரப்பளவு 4,690 சதுர கி.மீ. இங்கு வாழும் மக்கள் குஜராத்தி மொழியில் பேசுகின்றனர். இவர்களின் கல்வியறிவு தேசிய சராசரியை விட அதிகம். அமுல் பால் பண்ணை மற்றும் பால் பொருட்கள் கூட்டுறவு இணையம் இங்கு செயல்படுகிறது. இம்மாவட்டத்தில் புகழ்பெற்ற அமுல் பால் பண்ணை உள்ளது.

## வட்டங்கள்
இது எட்டு வட்டங்களைக் கொண்டது.
*ஆனந்து
*ஆங்கலாவா
*உமரேட்
*கம்பாத்
*தாராபுர்
*பேடலாத்
*போரசத்
*சோஜித்ரா

## சுற்றுலா
* அமுல் பால் பண்ணை
*ஆனந்து வேளாண்மைப் பல்கலைக்கழகம்
*கம்பாத் - வரலாற்று முக்கியத்துவம் வாய்ந்த இடம்.
## புகழ் பெற்றவர்கள்
*திரிபுவன்தாஸ் படேல்
*வர்கீஸ் குரியன்
*அரிசந்த் மேகா தலாயா

## சான்றுகள்

பகுப்பு:குஜராத் மாநிலத்திலுள்ள மாவட்டங்கள்
தம்ப உயிரணுகள்

**தம்ப உயிரணுகள்** (Columnar cells ) என்பன ஒருவகை உயிரணுக்களாகும். இவை நீளமாக தம்பம் போல் நீளமாக் காணப்படும். இப்படிப்பட்ட உயிரணுக்கள் உடலிலுள்ள சுரப்பிகளில் உள்ளன.சுரப்பினை உற்பத்திச் செய்கின்றன.இப்படிப் பட்ட சுரப்பிகளில் தோன்றும் உடலுக்கும் உயிருக்கும் தீங்கு விளைவிக்காத கட்டிகள் **,தம்ம உயிரணுக் கட்டிகள்** (Adenoma ) எனப்படுகின்றன.மாறாக இவைகளில் தோன்றும் புற்றுக் நோய் விரைந்து வளரும்,பிற இடங்களுக்குப் பரவும்.இவைகள் **தம்ப** **உயிரணு புற்றுநோய்** (Adenocarcinoma ) எனப்படும் .அறுவை மருத்துவம்,வேதி மருத்துவம், கதிர் மருத்துவம் என்று மருத்துவ முறைகள் உள்ளன.ஆரம்ப நிலையில் கண்டு மருத்துவம் மேற்கொண்டால் புற்றை வெல்லலாம்.

பகுப்பு:உயிரணுவியல்
ஏரியல் சரோன்

**ஏரியல் சரோன் ** (*Ariel Sharon*, , , **,  பெப்ரவரி 26, 1928 –  சனவரி 11, 2014) இசுரேலின் படைத்தலைவரும் அரசியல்வாதியும் ஆவார். தாம் பக்கவாதத்தால் தாக்கப்படும்வரை 2001இலிருந்து 2006 வரை இசுரேலின் 11வது பிரதமராகப் பணியாற்றியவர்.
## இளமை
சரோன் அப்போது பிரித்தானிய ஆளுமையில் இருந்த பாலசுதீனத்தில்  கஃபார் மலாலில் பெப்ரவரி 27, 1928இல் பிறந்தார். இசுரேலியப் படைத்துறையில் பல ஆண்டுகள் பணி புரிந்தார். பல சண்டைகளில் பங்கேற்றுள்ள சரோன் 1974இல் படைத்துறைத் தலைவராக (ஜெனரல்) பணி ஓய்வு பெற்றார். பின்னர் அரசியலில் ஈடுபட்டார்.
## அரசியல்
1977இல் சரோன் வேளாண்மை அமைச்சராகப் பொறுப்பேற்றார். 1981இல் பாதுகாப்பு அமைச்சரானார். லெபனானில்  நூற்றுக்கணக்கான குடிமக்கள் இனப்படுகொலை செய்யப்பட்டதை தடுக்கவில்லை என்ற குற்றச்சாட்டால் 1983இல்  அரசுப்பதவியிலிருந்து வெளியேற்றப்பட்டார்.

இசுரேலிற்கும் பாலசுதீனத்திற்கும் இடையே போர் தொடங்கியதை ஒட்டி  2001இல் இசுரேலியப் பிரதமராகத் தேர்ந்தெடுக்கப்பட்டார். 2004இல் கூடிய பாலசுதீனர்கள் வாழும்  காசா கரையிலிருந்து இசுரேல் வெளியேறும் என அறிவித்து அனைவரையும் வியப்பில் ஆழ்த்தினார்.

## உடல்நலக்கேடும் மரணமும்
திசம்பர் 2005 இல் சரோன்  மருத்துவமனைக்கு கொண்டு செல்லப்பட்டார்.  சனவரி 4, 2006 அன்று மீண்டும் மருத்துவமனைக்குக் கொண்டு செல்லப்பட்டார். பெரும் பக்கவாதத்தால் (மூளையில் குருதிப் பெருக்கு) பாதிக்கப்பட்டார்.

அவர் உயிரிழந்ததாக பல  பரவின;அவரது மருத்துவர் இவற்றை மறுத்தார்.  சரோன் புதியதாகத் துவங்கிய கடிமா கட்சியின் மற்றொரு அங்கத்தினரான எகுட் ஓல்மெர்ட் பொறுப்புப் பிரதமராக தேர்தல்கள் நடைபெறும்வரை பதவியேற்றார். பின்னர் நடந்த தேர்தல்களில் வென்று ஓல்மெர்ட் இசுரேலியப் பிரதமரானார்.

சரோன் தமது 85ஆவது அகவையில் இசுரேலின் ரமத் கான் மருத்துவமனையில் இதயச் செயலிழப்பு காரணமாக சனவரி 11, 2014இல் இயற்கை எய்தினார்.

## மேற்சான்றுகள்

## பிற வலைத்தளங்கள்

* Ariel Sharon's Biography – Detailed account of his military and political career 
* Ariel Sharon
* Ariel Sharon: Return to the Temple Mount 
* Ariel Sharon: an Israeli Caligula 
* The Sabra and Shatila Massacres (16–18 September 1982)
* Timeline of key events in Sharon's life
* Ariel Sharon Profile, ynet news lexicon
* Biography of Ariel Sharon at cnn.com 
* Prominent People – Sharon, Ariel "Arik" 
* Phonecall  – An authentic recording of Ariel Sharon talking to a soldier positioned at one of the Suez Channel bunkers at the beginning of the Yom Kippur War.

பகுப்பு:இசுரேலிய அரசியல்வாதிகள்
பகுப்பு:1928 பிறப்புகள்
பகுப்பு:2014 இறப்புகள்
பகுப்பு:இசுரேல் வரலாறு
இசுரேலியப் பிரதமர்கள்
ஆமிஷ் மக்கள்

**ஆமிஷ் மக்கள்** (Amish) தீவிரமான கிறித்துவத்தைப் பின்பற்றும் மக்கள் ஆவர். இவர்கள் அமெரிக்காவின் பென்ஸில்வேனியா, ஒஹையோ மற்றும் இண்டியானா ஆகிய மூன்று மாகாணங்களில் அதிக அளவு வாழ்கின்றனர். மிகவும் எளிமையான வாழ்க்கையை இவர்கள் கடைபிடிக்கின்றனர். இவர்களின் முதன்மையான கொள்கையானது விவிலியத்தில் குறிப்பிப்பட்டிருப்பதை அவ்வாறே பின்பற்றுவது, அதில் கூறப்படாத எதையும் ஏற்றுக்கொள்ளக்கூடாது என்பதுமாகும் இதனால் விவிலியத்தில் கூறப்படாத புதுமைகளான அறிவியல் வளர்ச்சியின் விளைவுகளான மின்சாரப் பொருட்கள், பெட்ரோல் வாகனங்கள் போன்ற  நவீன அறிவியல் உபகரணங்கள் எதையும் இவர்கள் உபயோகப்படுத்துவதில்லை. சமையலுக்கு விறகுகளையும், பயணத்திற்கு குதிரை வண்டிகளையும் பயன்படுத்துகின்றனர் இரவில் வெளிச்சத்திற்கு எண்ணெய் விளக்குகளையே பயன்படுத்துகின்றனர். இதனால் இவர்கள் பிற சமூக மக்களிடமிருந்து தனிமைப்பட்டு வாழ்கின்றனர்.   
## வரலாறு
கி.பி.1690ளில் ஐரோப்பாவின் ஸ்விட்ஸர்லாந்தில் வாழ்ந்து வந்த கிறிஸ்துவர்களில் ஒரு பிரிவினர் சக கிறிஸ்துவர்கள் கிறிஸ்துவ மதத்தை சரியாகப் பின்பற்றவில்லை என்று தனியாக பிரிந்து சென்றனர். ஜேகோப் அம்மான் என்பவர் தலைமையில் இப்படி உருவான இந்த கிறிஸ்துவப் பிரிவானது பிற்காலத்தில் ஆமிஷ் என்ற பெயரை பெற்றது.  இம்மக்கள்  18 ஆம் நூற்றாண்டில் போர், பஞ்சம், வேலை தேடுதல் போன்ற பல காரணங்களுக்காக அமெரிக்காவில் உள்ள பென்சில்வேனியா மாகாணத்தில் குடியேறி அங்கேயே வாழத் தொடங்கினர். இவர்கள் பேசும் மொழியானது பென்சில்வேனியா டச்சுமொழி அல்லது பென்சில்வேனியா ஜெர்மன் மொழி என அழைக்கப்படுகிறது. இச்சமூகம் அறிவியல் வளர்ச்சியை ஏற்றுக்கொள்ளாத காரணத்தால் இவர்கள் மத்தியில் குழந்தை இறப்பு விகிதம் கூடுதலாக உள்ளது, என்றாலும் விவிலியத்தில் *பல்கிப் பெருகுங்கள்* என்று கூறியபடி ஒவ்வொரு பெண்ணும் 6- 7 பிள்ளைகள் என மிகுதியான குழந்தைகளை பெற்றுக்கொள்கின்றனர். எனவே இவர்களின் எண்ணிக்கை கூடிக்கொண்டே போகிறது. 1920 இல் 5000 ஆக இருந்த இந்த மக்களின் எண்ணிக்கை படிப்படியாக உயர்ந்து 2016 ஆம் ஆண்டில் 308030 ஆக உயர்ந்துள்ளது. பொதுவாக இவர்களின் பிள்ளைகளை இவர்களே நடத்தும் பள்ளியில் 8 ஆம் வகுப்புவரை படிக்கின்றனர் இதுவரையே படிப்பு போதும் என கருதும் இவர்கள் 16 வயதில் வேளாண்மை, குதிரை வளர்த்தல், தச்சுத் தொழில், இரும்புப்பட்டறை போன்ற தொழில் கல்வியைக் கற்கின்றனர். சமூகக்கட்டுப்பாட்டை மீறுபவர்கள் சமூகத்தை விட்டு விலக்கப்படுவதுடன், ஏச்சுக்கும் பேச்சுக்கும் ஆளாகின்றனர், இச்சமூக மனிதர் சமூகத்தைவிட்டு வெளியில் சென்று வாழ்வது கடினம் என்பதால் சமூக்க் கட்டுப்பாட்டை பெரும்பாலம் மீறாமல் வாழ்கின்றனர். இச்மூகத்தில் கட்டுப்பாடு காரணமாக அகமண முறையே நிலவுகிறது. இவர்களின் அமைதியான வாழ்வைக்கண்டு அதுபோல வாழ எண்ணி இந்த சமயப் பிரிவுக்கு மாறிய பிறய மக்ளும் உள்ளனர். இவர்களின் வாழ்க்கை முறையை காண வரும் சுற்றுலா பயணிகளின் வசதிக்காக பாரம்பரிய முறையில் உணவு விடுதியையும் இம்மக்கள் நடத்தி வருகின்றனர்.

## வெளி இணைப்புகள்
* அமைதியான, அஹிம்சை நிறைந்த ஆமிஷ் வாழ்க்கை
## மேற்கோள்கள்

பகுப்பு:அமெரிக்க கிறித்தவர்கள்
நெஞ்சம் பேசுதே (தொலைக்காட்சித் தொடர்)

**நா போலே தும் நா மைனே குச் காஹே** என்பது ஒரு இந்தி மொழி தொலைகாட்சித் தொடர் ஆகும். இந்த தொடர் சனவரி 9, 2012 முதல் செப்டம்பர் 12, 2013 வரை கலர்ஸ் தொலைக்காட்சியில் ஒளிபரப்பாகி 370 அத்தியாங்களுடன் நிறைவு பெற்றது.

இந்த தொடர் தமிழ் மொழியில் 'நெஞ்சம் பேசுதே' என்ற பெயரில் மொழிமாற்றம் செய்யப்பட்டு செப்டம்பர் 19, 2013 முதல் திங்கள் முதல் வெள்ளிக் கிழமை வரை இரவு 8.00 முதல் 8.30 மணி வரை பாலிமர் தொலைக்காட்சியில் ஒளிபரப்பானது. கணவனை இழந்த பெண்ணான மீனா அமருக்கும், மோகன் எனும் இளைஞனுக்கும் இடையே மலரும் காதலை பற்றிய கதையே நெஞ்சம் பேசுதே ஆகும்.

## வெளி இணைப்புகள்
* Official Website 
* Polimer TV on YouTube

பகுப்பு:கலர்ஸ் தொலைக்காட்சி நிகழ்ச்சிகள்
பகுப்பு:பாலிமர் தொலைக்காட்சி நிகழ்ச்சிகள்
பகுப்பு:இந்தித் தொலைக்காட்சி நிகழ்ச்சிகள்
பகுப்பு:இந்தி-தமிழ் மொழிபெயர்ப்பு தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள்
பகுப்பு:2012 இல் தொடங்கிய இந்தியத் தொலைக்காட்சி நிகழ்ச்சிகள்
பகுப்பு:2013 இல் நிறைவடைந்த இந்தியத் தொலைக்காட்சி நிகழ்ச்சிகள்
பகுப்பு:இந்தியத் தொலைக்காட்சி நாடகங்கள்‎
பகுப்பு:2012 இல் நிறைவடைந்த இந்தியத் தொலைக்காட்சி நிகழ்ச்சிகள்
சக்தி போல யாருமில்லை (தொலைக்காட்சித் தொடர்)

**சக்தி போல யாருமில்லை** இந்தத் தொடர் **திங்கள் முதல் வெள்ளி வரை** இரவு 7:30 மணிக்கு பாலிமர் தொலைக்காட்சியில் ஒளிபரப்பான மெகா தொடர். இத் தொடர் **சோனி என்டர்டய்ன்மென்டில்** ஒளிபரப்பப்படும் **ஜெஸ்ஸி ஜெஸ்ஸி கோய் நகின்** எனும் தொடரின் தமிழ்ப் பதிப்பு ஆகும்.

## கதை
இத்தொடர் காண்பதற்கு வசிகரம் அல்லாத ஆனால் திறமைசாலியான சக்தி எனும் பெண்ணின் கதையாகும். அவள் தனது சுற்றத்தாரால் ஒதுக்கப்பட்ட போது வாழ்வை எப்படி எதிர்கொள்கிறாள் என்பதே இதன் கதையாகும்.

## வெளி இணைப்புகள்
* பாலிமர் தொலைக்காட்சி யூ ட்யுப்

பகுப்பு:பாலிமர் தொலைக்காட்சி நிகழ்ச்சிகள்
பகுப்பு:சோனி தொலைக்காட்சி நிகழ்ச்சிகள்
பகுப்பு:இந்தித் தொலைக்காட்சி நிகழ்ச்சிகள்
பகுப்பு:இந்தி-தமிழ் மொழிபெயர்ப்பு தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2012 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2014 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:இந்தியத் தொலைக்காட்சி நாடகங்கள்‎
பகுப்பு:2000ஆம் ஆண்டுகளில் இந்தியத் தொலைக்காட்சி நிகழ்ச்சிகள்